4. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ บริษัทย่อย และบริษัทร่วม

+--------------+-------------------------------------------------------+
| ธุรกิจเส้นใย    | -   บริษัท ไทยเรยอน จำกัด (มหาชน) – ผลิตภัณฑ์หลักคือ          |
|              |     เส้นใยเรยอน (Viscose Staple Fibre)                 |
|              |     ซึ่งเป็นวัตถุดิบหลักของอุตสาหกรรมปั่นด้ายและทอผ้า             |
|              |     และเกลือโซเดียมซัลเฟต ซึ่งใช้ในอุตสาหกรรมผงซักฟอกและสิ่งทอ  |
|              |                                                       |
|              | -   บริษัท เบอร์ล่า จิงเว่ย์ ไฟเบอร์ จำกัด (ประเทศจีน)          |
|              |     เป็นผู้ผลิตเส้นใยเรยอน                                 |
|              |                                                       |
|              | -   Aditya Birla Elyaf Sanayi Ve Ticaret Anonim       |
|              |     Sirketi (ประเทศตุรกี) เป็นผู้ผลิตเส้นใยเรยอน             |
|              |                                                       |
|              | -   บริษัท ไทยอคริลิค ไฟเบอร์ จำกัด                         |
|              |     ผู้ผลิตเส้นใยอคริลิคแห่งเดียวในประเทศไทย                  |
|              |                                                       |
|              | -   บริษัท อเล็กซานเดรีย ไฟเบอร์ เอส.เอ.อี                  |
|              |     ผู้ผลิตเส้นใยอคริลิคแห่งเดียวในประเทศอิยิปต์                 |
+--------------+-------------------------------------------------------+
| ธ            | -   บริษัท เอวี เซลล์ อิงค์ (ประเทศแคนาดา) เป็นผู้ผลิตเยื่อกระดาษ |
| ุรกิจเยื่อกระดาษ |                                                       |
|              | -   บริษัท เอวี แนคคาวิค อิงค์ (ประเทศแคนาดา)               |
|              |     เป็นผู้ผลิตเยื่อกระดาษ                                  |
|              |                                                       |
|              | -   บริษัท เบอร์ล่า ลาว พัลพ์ แอนด์ แพลนเทชั่น จำกัด            |
|              |     (ประเทศลาว) เป็นผู้ผลิตเยื่อกระดาษ                      |
|              |                                                       |
|              | -   AV Terrace Bay, Inc. (ประเทศแคนาดา)               |
|              |     เป็นผู้ผลิตเยื่อกระดาษ                                  |
+--------------+-------------------------------------------------------+
| ธุรกิจผงเขม่าดำ | -   บริษัท ไทยคาร์บอนแบล็ค จำกัด (มหาชน) มีผลิตภัณฑ์หลักคือ      |
|              |     ผงเขม่าดำ ซึ่งเป็นวัตถุดิบของอุตสาหกรรมยางรถยนต์           |
|              |     วัตถุดิบหลักในการผลิตผงเขม่าดำคือ น้ำมันดิบ                 |
|              |     ในกระบวนการผลิตจะทำให้เกิดไอน้ำและพลังงานความร้อน       |
|              |     โดยบริษัทฯ                                          |
|              |     สามารถนำพลังงานไอน้ำและความร้อนที่ได้จากขบวน            |
|              | การผลิตผงเขม่าดำมาใช้เป็นส่วนหนึ่งในกระบวนการผลิตเส้นใยเรยอนได้ |
+--------------+-------------------------------------------------------+
| ธุรกิจสิ่งทอ     | -   บริษัท อินโด-ไทย ซินเทติคส์ จำกัด                        |
|              |                                                       |
|              | -   บริษัท พีที อินโด ลิเบอร์ตี้ เท็กซ์ไทล์ จำกัด (ประเทศอินโดนีเซีย) |
|              |                                                       |
|              | บริษัทในกลุ่มธุรกิจนี้เป็นโรงงานผลิตเส้นใยและปั่นด้าย               |
|              | ซึ่งเป็นฐานลูกค้าสำคัญของบริษัทฯ                              |
+--------------+-------------------------------------------------------+
| ธุรกิจเคมีภัณฑ์   | -   บริษัท อดิตยา เบอร์ล่า เคมีคัลส์ (ประเทศไทย) จำกัด -       |
|              |     ผลิตโซดาไฟ, อีพ็อกซี่เรซิ่น, โซเดียมซัลไฟต์, เอพิคลอโรไฮดริน, |
|              |     โซเดียม ไทรโพลีฟอสเฟต                               |
|              |                                                       |
|              | บริษ                                                   |
|              | ัทนี้เป็นผู้ผลิตเคมีที่สำคัญที่นำมาใช้เป็นวัตถุดิบหลักในการผลิตเส้นใยเรยอน |
|              | ตลอดจนเป็นลูกค้าของบริษัทฯ สำหรับผลิตภัณฑ์เกลือโซเดียมซัลเฟตด้วย   |
+--------------+-------------------------------------------------------+
| บร           | -   บริษัท อดิตยา กรุ๊ป เอบี (ประเทศสวีเดน) -                |
| ิษัทเพื่อการลงทุน |     เป็นบริษัทที่ถือหุ้นในกลุ่มบริษัท Domsjo Fabriker AB          |
|              |                                                       |
|              |    ซึ่งเป็นหนึ่งในผู้นำด้านโรงกลั่นชีวภาพและเชี่ยวชาญทางด้านเซลลูโลส |
|              |                                                       |
|              | -   บริษัท ไทย โพลีฟอสเฟตและเคมีภัณฑ์ จำกัด                  |
+--------------+-------------------------------------------------------+

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

+--------------+-------------------------------------------------------+
| ของใช้ส่วนตัว   |   ผ้าห่มใช้แล้วทิ้ง, ผ้าเช็ดตัว, ผ้าเช็ดปากและเช็ดมือ, พรมปูพื้น,     |
|              |   ผ้าปูโต๊ะ, ผ้าม่าน, แปรงปัดฝุ่น,                            |
|              |                                                       |
|              |   กระดาษบุฝาผนัง, ผ้าเช็ดถูในครัว                           |
+--------------+-------------------------------------------------------+
| ของใ         |   ผ้าปูที่นอน, ปลอกหมอน, เสื้อคลุมของแพทย์,                   |
| ช้ในโรงพยาบาล |   หมวกคลุมผมและหน้ากาก, พลาสเตอร์ปิดแผล,                  |
|              |                                                       |
|              |   ผ้าเช็ดตัวอนามัย, ผ้าอ้อมแบบใช้แล้วทิ้ง, แผ่นซับน้ำนม,           |
|              |   ผ้าซับของเหลว                                         |
+--------------+-------------------------------------------------------+
| ของใ         |   กรองอากาศ, ไส้กรองน้ำมัน, พรม, แผ่นดิสก์คอมพิวเตอร์,        |
| ช้ในอุตสาหกรรม |   แผ่นกั้นแบตเตอรี่,                                       |
|              |                                                       |
|              |   ไส้กรองของปากกา, ฉนวนกันความร้อน                       |
+--------------+-------------------------------------------------------+
| เบ็ดเตล็ด      |   ซองจดหมาย, เต้นท์, ถุงนอน, แผ่นป้าย, เสื้อชุดหมี, ผ้าคลุมเบาะ, |
|              |   ผ้าซับใน, ผ้ารองซับใน                                   |
+--------------+-------------------------------------------------------+

4.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

จากการเป็นผู้ผลิตเส้นใยเรยอนเพียงรายเดียวในประเทศ บริษัทฯ
จึงสามารถรองรับความต้องการเส้นใยเรยอนในตลาดภายในประเทศทั้งหมดตลอดมา
และยังเป็นการส่งเสริมให้ผู้ผลิตภายในประเทศทำการผลิตผลิตภัณฑ์ที่เพิ่มมูลค่าสำหรับอุตสาหกรรมสิ่งทอ
ด้วยการติดตั้งเครื่องจักรใหม่ บริษัทฯ ได้เริ่มจำหน่ายเส้นใยเรยอนพิเศษที่มีชื่อว่า – “เบอร์ล่า
โมดาล” ในตลาดโลก ซึ่งได้รับการตอบรับเป็นอย่างดีสำหรับผลิตภัณฑ์สิ่งทอระดับบน บริษัทฯ
มีความพร้อมอย่างเต็มที่ในการให้บริการทางเทคนิคแก่ลูกค้าเพื่อช่วยพัฒนาผลิตภัณฑ์ใหม่
ทั้งนี้ยอดขายสำหรับปีสิ้นสุดวันที่ 31 มีนาคม 2556 และ ในรอบ 4 ปีที่ผ่านมาเป็นดังนี้

(หน่วย: เมตริกตัน)

+---------------------+---------+----------+--------+--------+-------+
| ปริมาณขาย            | สำห     | สำหรับ 6  | สำหร   |        |       |
|                     | รับปีสิ้นสุด | เดือน     | ับปีสิ้นสุด |        |       |
|                     | 31      |          |        |        |       |
|                     | มีนาคม   | สิ้นสุด 31  | 30     |        |       |
|                     |         | มีนาคม    | กันยายน |        |       |
+---------------------+---------+----------+--------+--------+-------+
|                     | 2556    | 2555     | 2554   | 2553   | 2552  |
+---------------------+---------+----------+--------+--------+-------+
| เส้นใยเรยอน -        | 22,829  | 10,085   | 42,632 | 45,193 | 4     |
| ภายในประเทศ         |         |          |        |        | 0,428 |
+---------------------+---------+----------+--------+--------+-------+
| เส้นใยเรยอน -        | 112,197 | 56,906   | 91,371 | 80,355 | 5     |
| ต่างประเทศ           |         |          |        |        | 0,045 |
+---------------------+---------+----------+--------+--------+-------+
| เกลือโซเดียมซัลเฟต     | 113,706 | 56,666   | 1      | 1      | 6     |
|                     |         |          | 08,941 | 02,120 | 8,715 |
+---------------------+---------+----------+--------+--------+-------+
| เยื่อกระดาษ – บริษัทย่อย | 100,938 | -        | -      | -      | -     |
+---------------------+---------+----------+--------+--------+-------+

ผลิตภัณฑ์ของบริษัทฯ ประกอบด้วยเส้นใยเรยอนที่มีคุณลักษณะพิเศษหลายประการ เช่น
สัมผัสที่นุ่มสบาย ซึมซับความชื้นได้สูง การย่อยสลายได้เองตามธรรมชาติ
ความสบายในการสวมใส่และมีรูปแบบที่ทันสมัย ผลิตภัณฑ์ของบริษัทฯ
สามารถนำไปทำผลิตภัณฑ์ได้อย่างหลากหลาย ไม่ว่าจะเป็นเครื่องนุ่งห่ม ของแต่งบ้าน เสื้อผ้า
ไหมพรม ผลิตภัณฑ์เช็ดทำความสะอาด สุขอนามัยส่วนบุคคล รวมทั้งการใช้ทางการแพทย์
นอกจากนี้เกลือโซเดียมซัลเฟตซึ่งเป็นผลพลอยได้จากกระบวนการผลิต บริษัทฯ
ยังสามารถนำไปใช้ในการผลิตสารซักล้าง แก้ว เยื่อกระดาษและกระดาษ
รวมทั้งอุตสาหกรรมการย้อมผ้า

ผลิตภัณฑ์เส้นใยเรยอนของบริษัทฯ ส่งออกไปยังกว่า 30 ประเทศทั่วโลก
ซึ่งสามารถผ่านเกณฑ์มาตรฐานด้านคุณภาพที่เข้มงวดของลูกค้าในประเทศสหรัฐอเมริกา ยุโรป ตุรกี
เกาหลีใต้ ฟิลิปปินส์ อินโดนีเซีย ปากีสถาน เวียดนาม จีน อินเดีย และศรีลังกา

บริษัทฯ ตอบสนองต่อความต้องการทั้งในอุตสาหกรรมสิ่งทอและอุตสาหกรรมที่ไม่ใช่สิ่งทอ
โดยทำการผลิตเส้นใยเรยอนที่มีความหลากหลายตั้งแต่ 0.9 ถึง 5.5 Denier
เส้นใยที่มีความยาวตั้งแต่ 32 ม.ม. ถึง 120 ม.ม. ระดับความแวววาวของการฟอกย้อม
และกึ่งทึบ เส้นใยเรยอนของบริษัทฯ ยังได้รับการรับรองจาก Oeko-Tex Standard 100 อีกด้วย

-   ภาวะอุตสาหกรรมและการแข่งขัน

อุตสาหกรรมสิ่งทอทั่วโลกมีแนวโน้มขยายตัวมากขึ้นแม้จะค่อนข้างช้าก็ตาม
โดยการผลิตเส้นใยทุกชนิดเพิ่มขึ้นร้อยละ 1.9 ในปี 2555 เป็น 88.5 ล้านตัน เมื่อเทียบกับปี
2554 อย่างไรก็ตามในปีที่แล้ว ปริมาณการบริโภคเส้นใยโดยรวมเท่ากับ 85.8 ล้านตัน
หรือเพิ่มขึ้นร้อยละ 4.5 ซึ่งสูงกว่าการเติบโตในส่วนของการผลิต
การผลิตเส้นใยธรรมชาติลดลงร้อยละ 4.5 เป็น 32.5 ล้านตัน
ในขณะที่การผลิตเส้นใยสังเคราะห์เพิ่มขึ้นร้อยละ 6 เป็น 55.9 ล้านตัน
ในช่วงปีที่ผ่านมาผลผลิตจากฝ้ายทั่วโลกลดลงร้อยละ 5.4 เหลือ 26.4 ล้านตัน
เนื่องจากการบริโภคฝ้ายของจีนลดลงอันเป็นผลมาจากนโยบายฝ้ายในประเทศ ในปี 2555
การผลิตเส้นใยเรยอน (VSF) ทั่วโลกเพิ่มขึ้นเป็น 3.8 ล้านตันหรือคิดเป็น ร้อยละ13.1
เมื่อเทียบกับปี 2554 เนื่องจากขีดความสามารถในการผลิตที่เพิ่มขึ้นของจีน
ทั้งนี้ประเทศจีนได้กลายเป็นผู้ผลิตเส้นใยเรยอนรายใหญ่ที่สุดของโลกโดยมีสัดส่วนการผลิตคิดเป็นร้อยละ
65 ของการผลิตเส้นใยเรยอนทั่วโลก
และปัจจุบันจีนกำลังรุกเข้าไปยังตลาดเส้นใยเรยอนสำคัญของโลก เช่น ตุรกีและอินโดนีเซีย

แผนภูมิด้านล่างแสดงการผลิตเส้นใยหลักทั่วโลกในปี 2555

[]

การส่งออกสิ่งทอและเสื้อผ้าจากประเทศไทยมีการเติบโตลดลงร้อยละ 12 ในปี 2555
เมื่อเทียบกับปี 2554
โดยปัญหาหลักมาจากค่าแรงและค่าพลังงานที่เพิ่มขึ้นและความต้องการจากตลาดต่างประเทศที่ลดลง
เนื่องจากค่าแรงในประเทศเพื่อนบ้านของไทยถูกกว่ามาก
ดังนั้นอุตสาหกรรมสิ่งทอไทยจึงเผชิญกับความท้าทายว่าบริษัทฯ
จะสามารถแข่งขันกับต่างประเทศได้หรือไม่ในระยะยาว ในปี 2555
มูลค่าการนำเข้าสิ่งทอและเสื้อผ้าของไทยเพิ่มขึ้นร้อยละ 10.5 เมื่อเทียบกับปี 2554
ในขณะที่ปริมาณการนำเข้าเส้นใยผ้าฝ้ายลดลงร้อยละ 4 ในช่วงเดียวกัน

สถานการณ์การตลาด

รายได้จากการขายลดลงร้อยละ 12 มาอยู่ที่ 9,769 ล้านบาท เมื่อเทียบกับช่วงเดียวกันของปีก่อน
เนื่องจากราคาขายที่ลดลงร้อยละ 14 ในขณะที่ปริมาณการขายเพิ่มขึ้นร้อยละ 2
การขายเส้นใยในประเทศลดลงร้อยละ 18
เนื่องจากลูกค้ารายใหญ่ในประเทศรายหนึ่งยังไม่สามารถดำเนินกิจการได้เพราะได้รับผลกระทบจากน้ำท่วม
บริษัทฯ
สามารถชดเชยการขายในประเทศที่หายไปโดยการส่งออกไปจำหน่ายในตลาดต่างประเทศมากขึ้นดังจะเห็นได้จากประมาณการส่งออกที่เพิ่มขึ้นร้อยละ
8 ในส่วนของการกระจายตัวทางภูมิศาสตร์
การส่งออกมีลักษณะกว้างขวางขึ้นโดยครอบคลุมพื้นที่มากกว่า 30 ประเทศ รวมทั้งสหรัฐอเมริกา
ยุโรป ตุรกี เกาหลีใต้ ฟิลิปปินส์ อินโดนีเซีย ปากีสถาน เวียดนาม จีน อินเดีย และศรีลังกา
การมีตลาดส่งออกที่หลากหลายเช่นนี้ช่วยให้บริษัทฯ
สามารถป้องกันความเสี่ยงทางการเมืองและการเงินที่เกิดขึ้นเป็นระยะๆ ในบางประเทศ

บริษัทฯ ยังคงรักษาความสำเร็จในตลาดระดับสูงทั่วโลกอย่างต่อเนื่อง นอกจากนี้บริษัทฯ
ยังมีความพยายามอย่างไม่ลดละเพื่อเพิ่มยอดขายเส้นด้ายที่มีความละเอียดสูง เส้นใยพิเศษอื่นๆ
ซึ่งให้ผลกำไรที่ดีกว่า บริษัทฯ
ยังคงให้ความสำคัญกับความสามารถในการผลิตและคุณภาพเป็นหลักเพื่อรักษาความสามารถในการแข่งขันในระยะยาว

ผลจากสภาพเศรษฐกิจที่อ่อนแอทำให้การจับจ่ายใช้สอยและความต้องการสิ่งทอของผู้บริโภคน่าจะยังลดลงในระยะสั้น
ในระยะเวลาอันใกล้นี้อุตสาหกรรมเส้นใยเรยอนน่าจะประสบกับความผันผวนในด้านของราคาและความต้องการที่เป็นผลมาจากวัฏจักรที่สั้นและไม่สามารถทำนายได้
เนื่องจากปัจจัยทางเศรษฐกิจมหภาคของทั่วโลกและในประเทศ
และการแข่งขันที่รุนแรงขึ้นจากผู้ผลิตเส้นใยเรยอนรายอื่นและราคาฝ้ายและเส้นใยชนิดอื่นที่ลดลง
อย่างไรก็ตามแม้ว่าสภาพเศรษฐกิจมหภาคจะยังคงย่ำแย่ต่อไป แต่บริษัทฯ
ยังเชื่อมั่นในการเติบโตทางธุรกิจในอนาคต ดังนั้น บริษัทฯ
จะยังคงเดินหน้าเพื่อแสวงหาโอกาสสร้างความเติบโตทางธุรกิจในระยะยาวในอุตสาหกรรมเส้นใยเรยอนต่อไป

4.3 การจัดหาผลิตภัณฑ์หรือบริการ

  1. ปริมาณการผลิตและการจัดจำหน่าย

[TABLE]

การผลิต

บริษัทไทยเรยอนมี 5 สายการผลิต ด้วยกำลังการผลิตรวม 151,000 ตันต่อปี
เกลือโซเดียมซัลเฟตเป็นผลิตผลพลอยได้จากกระบวนการผลิตเส้นใยเรยอน นอกจากนี้
บริษัทไทยเรยอนยังได้ทำการผลิตคาร์บอนไดซัลไฟด์และกรดซัลฟูริค
ซึ่งนำมาใช้ในกระบวนการผลิตเส้นใยเรยอนของบริษัทฯ
และเยื่อกระดาษเป็นผลิตภัณฑ์จากบริษัทย่อยของบริษัทฯ คือ AV Terrace Bay Inc.
ซึ่งเริ่มดำเนินการผลิตในเดือนตุลาคม 2555

+---------------+----------+----------+--------+------------+-------+
| ปริมาณการผลิต   | สำหรับปี   | สำหรับ 6  | สำหรับปี |            |       |
|               |          | เดือน     |        |            |       |
|               | สิ้นสุด 31  |          | สิ้นสุด   |            |       |
|               | มีนาคม    | สิ้นสุด 31  | 30     |            |       |
|               |          | มีนาคม    | กันยายน |            |       |
+---------------+----------+----------+--------+------------+-------+
| (หน่วย :       | 2556     | 2555     | 2554   | 2553       | 2552  |
| เมตริกตัน)      |          |          |        |            |       |
+---------------+----------+----------+--------+------------+-------+
| เส้นใยเรยอน    | 134,210  | 65,234   | 1      | 128,897    | 9     |
|               |          |          | 33,487 |            | 1,311 |
+---------------+----------+----------+--------+------------+-------+
| เก            | 113,561  | 55,781   | 1      | 102,124    | 6     |
| ลือโซเดียมซัลเฟต |          |          | 09,094 |            | 9,676 |
+---------------+----------+----------+--------+------------+-------+
| เยื่อกระดาษ     | 130,256  | -        | -      | -          | -     |
+---------------+----------+----------+--------+------------+-------+

2.  วัตถุดิบ และผู้จำหน่ายวัตถุดิบ (SUPPLIER)

วัตถุดิบถือเป็นปัจจัยที่มีความสำคัญเป็นอย่างยิ่งต่อโครงสร้างต้นทุนของบริษัทฯ
รายละเอียดและประเด็นที่เกี่ยวข้องกับวัตถุดิบหลักมีดังต่อไปนี้

-   เยื่อกระดาษชนิดละลายน้ำได้

บริษัทฯ มีการนำเข้าเยื่อกระดาษชนิดนี้จากต่างประเทศทั้งหมด โดยส่วนใหญ่สั่งซื้อจากแอฟริกาใต้
ประเทศแคนาดา และประเทศสวีเดน บริษัทฯ
มีสัญญาการจัดซื้อระยะยาวเพื่อเป็นการประกันความต้องการเยื่อกระดาษจากความผันผวนของราคา
spot ให้มากที่สุด
และเพื่อให้แน่ใจว่ามีความพร้อมในการจัดหาเยื่อกระดาษเพื่อใช้ในการผลิตอย่างต่อเนื่อง
ในปีนี้ต้นทุนเฉลี่ยต่ำกว่าร้อยละ 20 เมื่อเทียบกับปีก่อน
คาดการณ์ว่าราคายังคงเดิมภายใต้ความกดดันจากอุปทานที่เพิ่มขึ้นของเยื่อกระดาษและความต้องการที่ต่ำกว่าที่คาดไว้

-   โซดาไฟ

ราคาโซดาไฟภายในประเทศมีแนวโน้มเพิ่มสูงขึ้นอย่างต่อเนื่องในระหว่างปี
ต้นทุนเฉลี่ยของปีเพิ่มขึ้นร้อยละ 12 เมื่อเทียบกับปีก่อน
สาเหตุหลักมาจากความซบเซาในความต้องการของคลอรีน และต้นทุนด้านพลังงานที่เพิ่มสูงขึ้น
ซึ่งคาดการณ์ว่าราคาจะยังคงเพิ่มขึ้นในปีหน้าเนื่องมาจากความซบเซาของความต้องการของคลอรีนซึ่งถูกจำกัดในการผลิตโซดาไฟและต้นทุนด้านพลังงานซึ่งปรับสูงขึ้น
โซดาไฟส่วนใหญ่มีการจัดซื้อภายในประเทศภายใต้สัญญาระยะยาว
ส่วนที่เหลือจะเป็นการนำเข้าจากต่างประเทศในราคาตลาด ณ ขณะนั้น

-   กำมะถัน

วัตถุดิบชนิดนี้จะถูกนำไปใช้ในกระบวนการผลิตคาร์บอนไดซัลไฟด์ (CS₂) และกรดซัลฟูริค (H₂SO₄)
บริษัทฯ นำเข้าวัตถุดิบชนิดนี้ทั้งจากการนำเข้าและจากแหล่งในประเทศ บริษัทฯ
ได้เริ่มจัดหาแหล่งกำมะถันภายใต้สัญญาที่เชื่อมกับดัชนีระหว่างประเทศ ม
ราคากำมะถันที่แสดงให้เห็นยังคงมีแนวโน้มลดต่ำลงในระหว่างปี ต้นทุนเฉลี่ยของปีลดลงร้อยละ 12
เมื่อเทียบกับปีก่อน

-   ก๊าซธรรมชาติ

ก๊าซธรรมชาติถูกนำมาใช้ในกระบวนการผลิต CS₂ ในโรงงานที่ตั้งอยู่ที่จังหวัดสระบุรี
โดยมีการจัดซื้อภายใต้สัญญาระยะยาว
ราคาก๊าซธรรมชาติจะเชื่อมโยงกับราคาน้ำมันในสิงคโปร์และอัตราแลกเปลี่ยนระหว่างเงินบาทและดอลล่าร์สหรัฐฯ
เช่นเดียวกับผู้บริโภคก๊าซรายอื่นๆ

3.  การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ ได้จัดให้มีระบบการบำรุงรักษาเพื่อการป้องกันและตามกำหนดเวลาอย่างละเอียดถี่ถ้วน
เพื่อให้แน่ใจว่าอุปกรณ์การผลิตทั้งหมดสามารถใช้การได้ดีตลอดอายุการใช้งาน
นอกจากนี้ยังกำหนดให้มีระบบการจัดการอุปกรณ์ที่ทดแทนกันได้สำหรับอุปกรณ์ที่หมดอายุการใช้งาน
บริษัทฯ ได้เล็งเห็นความสำคัญของความปลอดภัยอย่างยิ่งยวด ตลอดทั้งปี บริษัทฯ
ได้ดำเนินโครงการสร้างพฤติกรรมเพื่อความปลอดภัย โดยได้รับการดูแลโดยเจ้าหน้าที่มืออาชีพ
นอกเหนือไปจากจิตสำนึกด้านความปลอดภัยในระดับสูงของพนักงาน การฝึกอบรมอย่างเข้มข้น
และการลงทุนในอุปกรณ์เพื่อความปลอดภัยทุกชนิดแล้ว บริษัทฯ
ยังได้จัดให้มีการซ้อมรับมือเหตุการณ์ฉุกเฉิน เพื่อสร้างมาตรฐานความตื่นตัวให้อยู่ในระดับสูงสุด

นอกเหนือจากเป้าหมายทางการค้าและการปฏิบัติตามนโยบายการกำกับดูแลองค์กรที่ดีแล้ว
การมีส่วนร่วมในการปกป้องสิ่งแวดล้อมถือเป็นสิ่งที่บริษัทฯ จะต้องดำเนินการเป็นลำดับต้นๆ บริษัทฯ
ตระหนักถึงความสำคัญของความปลอดภัยในการทำงานและการปกป้องสิ่งแวดล้อม ในปีที่ผ่านมา
บริษัทฯ ได้ริเริ่มจัดตั้งโครงการสร้างเสริมวินัยในการทำงานเพื่อความปลอดภัย
เพื่อส่งเสริมพฤติกรรมการทำงานที่มีความปลอดภัย
และเป็นการสร้างสิ่งแวดล้อมในการทำงานอย่างปลอดภัย บริษัทฯ
กระบวนการเหล่านี้ได้ผ่านการตรวจสอบเป็นประจำอย่างสม่ำเสมอโดยผู้บริหารระดับสูง บริษัทฯ
ได้ดำเนินกิจกรรมที่หลากหลาย รวมไปถึงการนำเทคโนโลยีใหม่ๆ มาใช้บำบัดน้ำเสียและไอเสีย
เพื่อให้เป็นไปตามมาตรฐาน เช่น

น้ำเสีย: น้ำเสียจากกระบวนการผลิตและจากแหล่งอื่นๆ
จะได้รับการบำบัดในโรงบำบัดน้ำเสียในชั้นต้นที่มีประสิทธิภาพสูง
จากนั้นจะมีการบำบัดในระยะที่สองโดยใช้ระบบจุลินทรีย์ย่อยสลาย

มลพิษทางอากาศ: ระบบบำบัดมลพิษ (Scrubber)
จากกระบวนการปั่นเส้นใยได้รับการออกแบบให้สามารถดูดซับไฮโดรเจนซัลไฟด์
และทำปฏิกิริยากับออกซิเจน จนไฮโดรเจนซัลไฟด์กลายเป็นกำมะถัน
ซึ่งกำมะถันที่ได้จากกระบวนการนี้จะถูกนำกลับมาใช้ใหม่ในกระบวนการผลิต
อากาศที่ผ่านกระบวนการบำบัดแล้วจะถูกปล่อยสู่ชั้นบรรยากาศผ่านปล่องที่มีความสูงถึง 175 เมตร

ขยะมูลฝอย: ขยะมูลฝอยทุกประเภทที่เกิดขึ้นจากกระบวนการผลิตและกิจกรรมอื่นๆ
จะมีการคัดแยกและส่งไปกำจัดอย่างเหมาะสมต่อไปโดยผู้ประกอบการที่ได้รับอนุญาต
การกำจัดขยะมูลฝอยบางส่วนถูกนำไปเป็นส่วนหนึ่งของวัตถุดิบในกระบวนการผลิตซีเมนต์
ซึ่งทำให้เป็นมิตรต่อสิ่งแวดล้อมมากยิ่งขึ้น

การปล่อยก๊าซ: โรงงานผลิตกรดกำมะถันได้รับการออกแบบบนหลักการ DCDA
โดยใช้ระบบกำจัดไอน้ำที่มีประสิทธิภาพ จากนั้นจะเข้าสู่ระบบบำบัดมลพิษ (สครับเบอร์)
เพื่อควบคุมปริมาณซัลเฟอร์ไดออกไซด์ที่ปล่อยออกไป

4.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-